**ΠΑΡΑΡΤΗΜΑ ΙΙ (α)**

**Ειδικοί Όροι και Προϋποθέσεις στις Συμφωνίες με τον Δικαιούχο Διεθνή Οργανισμό**

**Διευκρινίσεις επί των διατάξεων της Απόφασης Ένταξης Δράσης**

1. **ΠΕΔΙΟ ΕΦΑΡΜΟΓΗΣ** 
   1. Εντός του παρόντος Παραρτήματος τα Μέρη επιδιώκουν τη διευκρίνιση και τροποποίηση ορισμένων όρων της Απόφασης Ένταξης και των Παραρτημάτων αυτής ώστε να συνάδουν με το αντίστοιχο Καθεστώς και τους Κανονισμούς οι οποίοι διέπουν τον Δικαιούχο Διεθνή Οργανισμό. Ειδικότερα, το παρόν Παράρτημα II της Απόφασης Ένταξης προσδιορίζει το ειδικό θεσμικό πλαίσιο που ισχύει για όλες τις δράσεις που θα υλοποιηθούν από *<ονομασία διεθνούς οργανισμού>* ως Δικαιούχο της Πράξης, σύμφωνα με το καθεστώς του, όπως ορίζεται *<εισάγεται το νομικό καθεστώς, οι καταστατικές πράξεις του Διεθνούς Οργανισμού, οι συμφωνίες και οι κυρωτικοί νόμοι>*
   2. Το παρόν Παράρτημα αποτελεί αναπόσπαστο τμήμα της Απόφασης Ένταξης. Σε περίπτωση οποιασδήποτε διαφοράς ανάμεσα στα έγγραφα που συναποτελούν την Απόφαση Ένταξης, το Παράρτημα II (α&β) υπερισχύει.
   3. Το παρόν Παράρτημα έχει συνταχθεί στην Ελληνική και την Αγγλική γλώσσα, με τις δύο εκδοχές να είναι εξίσου αυθεντικές.
2. **ΑΝΑΘΕΩΡΗΣΕΙΣ ΚΑΙ ΔΙΕΥΚΡΙΝΙΣΕΙΣ** 
   1. Το Άρθρο 1 του Παραρτήματος Ι (με τίτλο ΤΗΡΗΣΗ ΚΟΙΝΟΤΙΚΩΝ ΚΑΙ ΕΘΝΙΚΩΝ ΚΑΝΟΝΩΝ) αντικαθίσταται με τα ακόλουθα:

“1.1 Ο Δικαιούχος λαμβάνει και διαχειρίζεται την Επιχορήγηση, και υλοποιεί την Πράξη, σύμφωνα με τους κανονισμούς, κανόνες, οδηγίες, πολιτικές και διαδικασίες του ιδίου, περιλαμβανομένων των δικών του διαδικασιών ανάθεσης συμβάσεων. Η Επιχορήγηση υπόκειται στις εσωτερικές και εξωτερικές διαδικασίες ελέγχου που προβλέπονται στους οικονομικούς κανονισμούς, κανόνες, πολιτικές, διαδικασίες και οδηγίες του Δικαιούχου με την επιφύλαξη του τροποποιημένου βάσει του παρόντος Παραρτήματος άρθρου 5. Mε επιφύλαξη των προνομίων και ασυλιών του ως διεθνούς οργανισμού, ο Δικαιούχος θα λαμβάνει υπ’ όψιν τις προδιαγραφές για τις συνθήκες υποδοχής και τους κανόνες προστασίας του περιβάλλοντος, την ισχύουσα Ενωσιακή και Εθνική νομοθεσία, τις αρχές μη-διάκρισης, της ισότητας ανδρών και γυναικών και της πρόσβασης των Ατόμων με Αναπηρία.

1.2 Ειδικότερα, ο Δικαιούχος εφαρμόζει τους δικούς του κανόνες και διαδικασίες, οι οποίοι/ες έχουν υποβληθεί σε εκ των προτέρων αξιολογήσεις πυλώνων από την Ευρωπαϊκή Ένωση, όσον αφορά στα εξής:

*<εισάγονται τα στοιχεία με βάση την αξιολόγηση κατά πυλώνες της Ευρωπαϊκής Επιτροπής>* *”*

* 1. Το άρθρο 2 (v) του Παραρτήματος Ι αντικαθίσταται με τα ακόλουθα:

“2(v) Ο Δικαιούχος υλοποιεί τη Δράση ευθυγραμμιζόμενος με τις δικές του διαδικασίες ως διεθνής οργανισμός που έχει λάβει θετική αξιολόγηση κατά πυλώνες της Ευρωπαϊκής Επιτροπής.”

* 1. Το άρθρο 2(vii) του Παραρτήματος Ι αντικαθίσταται με τα ακόλουθα:

“2(vii) Να ενημερώνει έγκαιρα τη Διαχειριστική Αρχή επί της προόδου της δράσης και να αποστέλλει όλα τα σχετικά έγγραφα αναφορικά με την φυσική υλοποίηση έως την ολοκλήρωση αυτής. Σχετικά με τις διαχειριστικές επαληθεύσεις και τους ελέγχους της πράξης εφαρμόζεται το άρθρο 22 του Καν. 2021/1147 καθώς και η υπ’ αριθμ. 199769 κοινή απόφαση των υπουργών Εθνικής Οικονομίας και Οικονομικών και Μετανάστευσης και Ασύλου «Σύστημα Διαχείρισης και Ελέγχου των Προγραμμάτων των Ταμείων Μετανάστευσης και Εσωτερικών Υποθέσεων (ΤΑΜΕΥ) (Ταμείο Ασύλου, Μετανάστευσης και Ένταξης – ΤΑΜΕ, Ταμείο Εσωτερικής Ασφάλειας – ΤΕΑ και Μέσο για τη Χρηματοδοτική Στήριξη των Συνόρων και την Πολιτική Θεωρήσεων – ΜΔΣΘ) για την προγραμματική περίοδο 2021-2027» (Β’ 4817), λαμβάνοντας υπ’ όψιν το καθεστώς του Δικαιούχου Διεθνούς Οργανισμού και τα προνόμια και ασυλίες του.”

* 1. Το άρθρο 2(viii) του Παραρτήματος I αντικαθίσταται με τα ακόλουθα:

“2(viii) Με την επιφύλαξη των προνομιών και ασυλιών του, να πραγματοποιεί όλες τις απαραίτητες ενέργειες, για την ενημέρωση του ΟΠΣ με τα δεδομένα και έγγραφα της πράξης που υλοποιεί και ειδικότερα τα δεδομένα και έγγραφα προγραμματισμού και υλοποίησης, τα δεδομένα χρηματοοικονομικής διαχείρισης, παρακολούθησης του φυσικού και οικονομικού αντικειμένου και δεικτών, επαληθεύσεων και ελέγχων, αξιολόγησης πράξεων και γενικότερα τα δεδομένα που διασφαλίζουν τη διαδρομή ελέγχου της πράξης.

Επιπρόσθετα, ο Δικαιούχος θα ενημερώνει τη Διαχειριστική Αρχή για την πρόοδο της δράσης μέσω:

*<εισάγονται αναφορές φυσικού και οικονομικού αντικειμένου, ο χρόνος υποβολής τους και οι περίοδοι που θα αφορούν>*

* 1. Το άρθρο 2(ix) του Παραρτήματος I αντικαθίσταται με τα ακόλουθα:

“2(ix) Να διασφαλίζεται η ακρίβεια, η ποιότητα και η πληρότητα των στοιχείων που υποβάλλονται στο ΟΠΣ σύμφωνα με το χρονικό πλαίσιο που προβλέπεται στις σχετικές διατάξεις. Συμφωνείται και αναγνωρίζεται ότι δεν απαιτείται η διασύνδεση του πληροφοριακού συστήματος του Δικαιούχου με το ΟΠΣ ή η αυτόματη υποβολή δεδομένων. ”

* 1. Το άρθρο 2(x) του Παραρτήματος I αντικαθίσταται με τα ακόλουθα:

“2(x) Με την επιφύλαξη του Άρθρου 4, όπως αναθεωρείται με το παρόν Παράρτημα , και των προνομιών και ασυλιών του, να εφαρμόζει τις διαδικασίες για τη συλλογή, επεξεργασία, αποθήκευση και μεταβίβαση των δεδομένων δεικτών των πράξεων, σύμφωνα με τα όσα ορίζονται στα αντίστοιχα Δελτία Ταυτότητας Δεικτών και τις οδηγίες της Διαχειριστικής Αρχής. Τα δεδομένα δεικτών, κατά περίπτωση απολογίζουν ανά φύλο (άνδρες-γυναίκες).”

* 1. Το Άρθρο 4 (Προστασία Προσωπικών Δεδομένων) του Παραρτήματος Ι αντικαθίσταται με τα ακόλουθα:

“4. Όλα τα στοιχεία περιλαμβανομένων των προσωπικών δεδομένων σε σχέση με την παρούσα Απόφαση Ένταξης ή το Έργο οφείλουν να αντιμετωπίζονται ως αυστηρώς εμπιστευτικά. Ουδέν προσωπικό δεδομένο κοινοποιείται σε οποιοδήποτε τρίτο μέρος δίχως την πρότερη έγγραφη έγκριση του ενδιαφερομένου προσώπου. Τα Μέρη εκτελούν τις βάσει της παρούσας Συμφωνίας υποχρεώσεις αυτών σε συμμόρφωση με τις αντίστοιχες υποχρεώσεις τους σε ό,τι αφορά την προστασία δεδομένων. Ο Δικαιούχος θα συμμορφώνεται με τις Αρχές Προστασίας Προσωπικών Δεδομένων του οργανισμού του στην περίπτωση που συλλέγει, λαμβάνει, χρησιμοποιεί, μεταφέρει ή αποθηκεύει ή επεξεργάζεται με οποιονδήποτε άλλο τρόπο προσωπικά δεδομένα κατά την εκτέλεση της παρούσας Απόφασης Ένταξης. Οι υποχρεώσεις που απορρέουν από το παρόν άρθρο ισχύουν και μετά τη λήξη ή την ανάκληση της παρούσας Απόφασης Ένταξης.”

* 1. Το άρθρο 5(ii) του Παραρτήματος Ι αντικαθίσταται με τα ακόλουθα:

“5(ii) Τήρηση ξεχωριστού κωδικού έργου για τη δράση, που θα παρακολουθείται ξεχωριστά. Ο Δικαιούχος λαμβάνει και διαχειρίζεται τα κεφάλαια σύμφωνα με τους κανονισμούς, κανόνες και οδηγίες του ιδίου. Ο Δικαιούχος διαχειρίζεται τις επιδοτήσεις σε κεντρικούς λογαριασμούς, βάσει ειδικών κωδικών έργου και ουδείς ειδικός τραπεζικός λογαριασμός θα ανοιχθεί για την επιχορήγηση υπό την παρούσα Απόφαση Ένταξης. Οι πληρωμές θα γίνονται σε ΕΥΡΩ στον ακόλουθο τραπεζικό λογαριασμό:

Όνομα Τραπέζης:

Όνομα Λογαριασμού:

IBAN:

SWIFT:

* 1. Σύμφωνα με το καθεστώς του δικαιούχου ως Διεθνούς Οργανισμού που απολαμβάνει προνομίων και ασυλιών, το άρθρο 5 (iii) του Παραρτήματος I δεν εφαρμόζεται.
  2. Το Άρθρο 6 του Παραρτήματος I (με τίτλο Επισκέψεις - Επαληθεύσεις – Έλεγχοι) αντικαθίσταται με τα ακόλουθα:

*“*6.Τα κεφάλαια, με βάση την αρχή του ενιαίου ελέγχου, υπόκεινται σε εσωτερικές και εξωτερικές διαδικασίες ελέγχου που προβλέπονται στους οικονομικούς κανονισμούς, κανόνες, πολιτικές, διαδικασίες και οδηγίες του Δικαιούχου. Όταν ζητούνται από την Ευρωπαϊκή Ένωση ή από εθνικούς αρμόδιους φορείς, όπως η Ευρωπαϊκή Υπηρεσία Καταπολέμησης της Απάτης (OLAF) ή η Επιτροπή Δημοσιονομικού Ελέγχου (ΕΔΕΛ), Ελεγκτική Αρχή υπό το Υπουργείο Εθνικής Οικονομίας και Οικονομικών, έλεγχοι και έρευνες για την επαλήθευση της υλοποίησης του έργου, οι εν λόγω έλεγχοι και έρευνες διενεργούνται με δικές τους δαπάνες και σε συμμόρφωση με το νομικό καθεστώς του Δικαούχου, σύμφωνα με το άρθρο 2.13 του παρόντος. Με την επιφύλαξη των προνομίων και ασυλιών του Δικαιούχου και του άρθρου 2.3 του παρόντος, για τις διαχειριστικές επαληθεύσεις και ελέγχους εφαρμόζεται το άρθρο 22 του Καν. 2021/1147 καθώς και η υπ’ αριθμ. 199769 κοινή απόφαση των υπουργών Εθνικής Οικονομίας και Οικονομικών και Μετανάστευσης και Ασύλου «Σύστημα Διαχείρισης και Ελέγχου των Προγραμμάτων των Ταμείων Μετανάστευσης και Εσωτερικών Υποθέσεων (ΤΑΜΕΥ) (Ταμείο Ασύλου, Μετανάστευσης και Ένταξης – ΤΑΜΕ, Ταμείο Εσωτερικής Ασφάλειας – ΤΕΑ και Μέσο για τη Χρηματοδοτική Στήριξη των Συνόρων και την Πολιτική Θεωρήσεων – ΜΔΣΘ) για την προγραμματική περίοδο 2021-2027» (Β’ 4817). Πιο συγκεκριμένα, ο Δικαιούχος θα πρέπει να ενημερώνεται εκ των προτέρων για τις προγραμματιζόμενες επί τόπου αποστολές και ελέγχους βάσει εγγράφων προκειμένου να διασφαλιστεί ότι επαρκή διαδικαστικά ζητήματα συμφωνούνται εκ των προτέρων.”

* 1. Νέο άρθρο 7(iii) προστίθεται στο Παράρτημα Ι ως ακολούθως:

“7(iii) Οι διατάξεις του Άρθρου 11 της Οικονομικής και Διοικητικής Συμφωνίας Πλαίσιο (FAFA) μεταξύ της Ευρωπαϊκής Ένωσης και των Ηνωμένων Εθνών εφαρμόζονται μαζί με τις διατάξεις του άρθρου 7(i) και (ii) του παρόντος (με τίτλο Προβολή και Επικοινωνία), με την επιφύλαξη των Προνομίων και Ασυλιών του Δικαιούχου.”\*

\*το άρθρο 7(iii) προστίθεται εφόσον για τον Δικαιούχο διεθνή οργανισμό εφαρμόζεται η FAFA.

* 1. Νέο άρθρο 9(i) προστίθεται στο Παράρτημα Ι ως ακολούθως:

"9(i) Με δεδομένο ότι Δικαιούχος (όπως ορίζεται στο άρθρο 2 σημείο 9 του Γενικού Κανονισμού) είναι διεθνής οργανισμός που έχει αξιολογηθεί θετικά από την Ευρωπαϊκή Επιτροπή κατά πυλώνες (pillar assessment), η ΔΑ δεν υποχρεούται να πραγματοποιεί τις διαχειριστικές επαληθεύσεις που αναφέρονται στο άρθρο 74 παράγραφος 1 πρώτο εδάφιο στοιχείο α) του Γενικού Κανονισμού), υπό την προϋπόθεση ότι ο Δικαιούχος υποβάλλει στη ΔΑ, με κάθε αίτημα πληρωμής, ως συνημμένα στα σχετικά δελτία Δήλωσης Δαπανών έγγραφα αντίστοιχα με τα αναφερόμενα στο άρθρο 155 παράγραφος 1 πρώτο εδάφιο στοιχεία α), β) και γ) του δημοσιονομικού κανονισμού (ΕΕ, Ευράτομ) 2018/1046, ήτοι:

* 1. Έκθεση σχετικά με την υλοποίηση της ενωσιακής χρηματοδότησης, που να περιλαμβάνει την πλήρωση των όρων ή την επίτευξη αποτελεσμάτων στην περίπτωση που η χρηματοδότηση δεν συνδέεται με τις δαπάνες
  2. Διαχειριστική δήλωση (management declaration) με την οποία θα επιβεβαιώνεται ότι:
  3. οι πληροφορίες που παρουσιάζονται στην Έκθεση είναι ορθές, πλήρεις και ακριβείς,·
  4. η ενωσιακή χρηματοδότηση χρησιμοποιήθηκε για τον σκοπό για τον οποίο προορίζονταν, όπως ορίζεται στη Συμφωνία Επιδότησης, και ότι τα λογιστικά αρχεία για όλες τις συναλλαγές που σχετίζονται με το Έργο έχουν επαληθευθεί,
  5. τα συστήματα ελέγχου που έχουν εφαρμοστεί παρέχουν εγγυήσεις σχετικά με τη νομιμότητα και την κανονικότητα των υποκείμενων συναλλαγών,
  6. το έργο είναι σύμφωνο με το εφαρμοστέο δίκαιο και τους όρους για τη στήριξη του έργου.

Η διαχειριστική δήλωση επιβεβαιώνει ότι τα τιμολόγια και η απόδειξη πληρωμής τους, καθώς και οι λογιστικές εγγραφές ή οι λογιστικοί κωδικοί που τηρούνται για όλες τις συναλλαγές που συνδέονται με τις πραγματικές δαπάνες έχουν επαληθευτεί.

Όταν η απόδοση επιλέξιμων δαπανών βασίζεται σε μοναδιαίες δαπάνες, η διαχειριστική δήλωση πρέπει να επιβεβαιώσει ότι πληρούνται οι αντίστοιχες προϋποθέσεις.

Οι λογαριασμοί, που υποβάλλονται από τους διεθνείς οργανισμούς έως τις 15 Οκτωβρίου κάθε έτους και αφορούν το οικονομικό έτος (1η Ιουλίου του έτους N-1 – 30 Ιουνίου του έτους N) συνοδεύονται από γνώμη ανεξάρτητου ελεγκτικού φορέα, η οποία καταρτίζεται σύμφωνα με τα διεθνώς αποδεκτά ελεγκτικά πρότυπα, η οποία:

1. διαπιστώνει κατά πόσο τα εφαρμοζόμενα συστήματα ελέγχου λειτουργούν σωστά και είναι αποδοτικά ως προς το κόστος και,
2. διαπιστώνει κατά πόσον παρέχει βεβαιότητα ότι οι δαπάνες που περιλαμβάνονται στις αιτήσεις πληρωμής είναι νόμιμες και κανονικές),
3. δηλώνει κατά πόσο οι ελεγκτικές εργασίες θέτουν υπό αμφισβήτηση ισχυρισμούς που διατυπώνονται τις διαχειριστικές δηλώσεις που υποβάλλει ο διεθνής οργανισμός, συμπεριλαμβανομένων των πληροφοριών για υπόνοιες απάτης
4. παρέχει διαβεβαίωση ότι οι δαπάνες που περιλαμβάνονται στις αιτήσεις πληρωμής και έχουν υποβληθεί από το διεθνή οργανισμό στην ΔΑ/ΕΦ, είναι νόμιμες και κανονικές.

Για τους σκοπούς της παρούσας ελεγκτικής γνώμης, ο Δικαιούχος χρησιμοποιεί *<επιλογή από τον Δικαιούχο μεταξύ εξωτερικού ελεγκτή ή ελεγκτή του διεθνούς οργανισμού υπό τους όρους - του αρ. 8 παρ. 2 (β) Επιλογή 2 - της υπ’ αρ,. 199769/2024 ΚΥΑ (Β’ 4817)>* για να παράσχει ελεγκτική γνώμη βάσει ελέγχου των λογαριασμών για το εν λόγω έτος αναφορικά με τα συγχρηματοδοτούμενα από την ΕΕ έργα του Προγράμματος.

Σε περίπτωση που η ελεγκτική γνώμη του ελεγκτή δεν παρέχει επαρκή αποδεικτικά στοιχεία ως προς τη νομιμότητα και κανονικότητα των δαπανών που περιλαμβάνονται στις αιτήσεις πληρωμής που υποβλήθηκαν από τον διεθνή οργανισμό στη διαχειριστική αρχή κατά τη διάρκεια του σχετικού οικονομικού έτους (1η Ιουλίου του έτους N-1 – 30 Ιουνίου του έτους N), ο διεθνής οργανισμός θα διενεργήσει επαλήθευση σύμφωνα με τις αρχές του διεθνούς προτύπου για τις συναφείς υπηρεσίες (ISRS) 4400, «Αναθέσεις εκτέλεσης συμφωνημένων διαδικασιών όσον αφορά τις χρηματοοικονομικές πληροφορίες». Τα αποτελέσματα της επαλήθευσης θα επισυναφθούν στην ελεγκτική γνώμη μαζί με το υπόμνημα .

Στη συνέχεια, η ΔΑ με απόφαση του προϊσταμένου της συντάσσει τη δική της διαχειριστική δήλωση, βασιζόμενη στα έγγραφα που έχουν υποβληθεί από τον διεθνή οργανισμό (έκθεση υλοποίησης, διαχειριστική δήλωση και δήλωση συμβατότητας με τους ετήσιους λογαριασμούς). Με την επιφύλαξη των υφιστάμενων δυνατοτήτων για τη διενέργεια περαιτέρω ελέγχων όπως αναφέρονται στο άρθρο 127 του δημοσιονομικού κανονισμού (ΕΕ, Ευράτομ) 2018/1046, η ΔΑ συντάσσει τη διαχειριστική δήλωση που αναφέρεται στο άρθρο 74 παράγραφος 1 πρώτο εδάφιο στοιχείο στ) του Γενικού Κανονισμού.

Εάν ο ελεγκτής δώσει έμφαση σε κάποιο θέμα, διατυπώσει γνώμη με επιφύλαξη, αρνητική γνώμη ή αρνηθεί να διατυπώσει γνώμη, ή εάν οι συμπληρωματικές πληροφορίες που συνοδεύουν την ελεγκτική γνώμη δεν ικανοποιούν τις ανάγκες της διαχειριστικής αρχής όσον αφορά τη διασφάλιση, η Διαχειριστική Αρχή μπορεί να διενεργήσει διαχειριστική επαλήθευση.

Σε περίπτωση που η ΔΑ λάβει γνώση ή εντοπίσει συγκεκριμένο κίνδυνο παρατυπίας ή ένδειξη απάτης σε σχέση με έργο που δρομολογήθηκε ή υλοποιήθηκε από τον διεθνή οργανισμό, ή εάν ο διεθνής οργανισμός δεν υποβάλει στη Διαχειριστική Αρχή τα παραπάνω αναφερόμενα έγγραφα ή σε περίπτωση που τα έγγραφα υποβληθούν από τον διεθνή οργανισμό αλλά είναι ελλιπή, υποχρεούται στη διενέργεια διαχειριστικής επαλήθευσης. Η ΔΑ οφείλει να εξαιρέσει από τους ετήσιους λογαριασμούς όλες τις δαπάνες για τις οποίες εκκρεμεί αξιολόγηση της νομιμότητας και κανονικότητας τους, έως την ολοκλήρωση της αξιολόγησης και την έκδοση της οριστικής έκθεσης της διαχειριστικής επαλήθευσης. Οι δαπάνες αυτές ενδέχεται να περιληφθούν σε επόμενη λογιστική χρήση.”

* 1. Νέο άρθρο 9(ii) προστίθεται στο Παράρτημα Ι ως ακολούθως:

“9(ii) Ουδέν εντός της, ή εν σχέσει με την Απόφαση Ένταξης θεωρείται ως δήλωση παραίτησης, ρητής ή σιωπηρής, από οποιαδήποτε προνόμια και ασυλίες του Δικαιούχου ως Διεθνούς Οργανισμού.”

* 1. Νέα άρθρα 9(iii), 9 (iv) κοκ. προστίθενται στο Παράρτημα Ι ως ακολούθως

*<εισάγονται άλλοι όροι, εφόσον απαιτούνται, όπως πχ. μέτρα επίβλεψης βάσει της αξιολόγησης του Δικαιούχου ανά πυλώνα από την Ευρωπαϊκή Επιτροπή, επίλυση διαφορών κλπ>*